title: Kommissionens gennemførelsesforordning (EU) 2018/2016 af 18. december 2018 om tilladelse til markedsføring af afskallede kerner af Digitaria exilis som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  19.12.2018

                  DA

                  Den Europæiske Unions Tidende

                  L 323/1

         KOMMISSIONENS GENNEMFØRELSESFORORDNING (EU) 2018/2016
         af 18. december 2018
         om tilladelse til markedsføring af afskallede kerner af Digitaria exilis som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 15, stk. 4, og
         ud fra følgende betragtninger:

                     (1)

                     I henhold til forordning (EU) 2015/2283 må kun nye fødevarer, der er godkendt og opført på EU-listen, markedsføres i Unionen. En traditionel fødevare fra et tredjeland er en ny fødevare som defineret i artikel 3 i forordning (EU) 2015/2283.

                     (2)

                     Kommissionens gennemførelsesforordning (EU) 2017/2470 (2), hvorved der fastlagdes en EU-liste over godkendte nye fødevarer, blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 15, stk. 4, i forordning (EU) 2015/2283 skal Kommissionen træffe beslutning om godkendelse og markedsføring i Unionen af en traditionel fødevare fra et tredjeland.

                     (4)

                     Den 23. januar 2018 indgav virksomheden Obà Food Srl. (i det følgende benævnt »ansøgeren«) en anmeldelse til Kommissionen om, at den agtede at markedsføre afskallede kerner af Digitaria exilis (Kippist) Stapf (»hvid fonio«) i Unionen som en traditionel fødevare fra et tredjeland i den i artikel 14 i forordning (EU) 2015/2283 omhandlede betydning. Ansøgeren ønsker, at afskallede kerner af Digitaria exilis (Kippist) Stapf skal indtages som sådanne eller som fødevareingrediens af den almindelige befolkning.

                     (5)

                     Den dokumentation, som ansøgeren har fremlagt, viser, at afskallede kerner af Digitaria exilis (Kippist) Stapf gennem lang tid har været anvendt som sikker fødevare i vestafrikanske lande, navnlig Guinea, Nigeria og Mali.

                     (6)

                     I henhold til artikel 15, stk. 1, i forordning (EU) 2015/2283 fremsendte Kommissionen den 28. februar 2018 den gyldige anmeldelse til medlemsstaterne og til Den Europæiske Fødevaresikkerhedsautoritet (i det følgende benævnt »autoriteten«).

                     (7)

                     Hverken medlemsstaterne eller autoriteten indgav begrundede sikkerhedsrelaterede indsigelser mod markedsføringen i Unionen af afskallede kerner af Digitaria exilis (Kippist) Stapf til Kommissionen inden for den i artikel 15, stk. 2, i forordning (EU) 2015/2283 fastsatte fire måneders periode.

                     (8)

                     Kommissionen bør derfor tillade markedsføring i Unionen af afskallede kerner af Digitaria exilis (Kippist) Stapf og opdatere EU-listen over nye fødevarer.

                     (9)

                     Gennemførelsesforordning (EU) 2017/2470 bør derfor ændres —

               VEDTAGET DENNE FORORDNING:

            Artikel 1

               1.   Afskallede kerner af Digitaria exilis (Kippist) Stapf, som specificeret i bilaget til nærværende forordning, opføres i EU-listen over godkendte nye fødevarer i gennemførelsesforordning (EU) 2017/2470.

               2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            BILAG
            I bilaget til gennemførelsesforordning (EU) 2017/2470 foretages følgende ændringer:

                        1)

                        Følgende indsættes i tabel 1 (Godkendte nye fødevarer) i den alfabetiske rækkefølge:

                                    Godkendt ny fødevare

                                    Anvendelsesbetingelser for den nye fødevare

                                    Supplerende specifikke mærkningskrav

                                    Andre krav

                                    »Afskallede kerner af Digitaria exilis (Kippist) Stapf
                                    (Traditionel fødevare fra et tredjeland)

                                    Ikke angivet

                                    Den nye fødevare betegnes »afskallede kerner af hvid fonio (Digitaria exilis)« på mærkningen af de fødevarer, der indeholder den«

                        2)

                        Følgende indsættes i tabel 2 (Specifikationer) i den alfabetiske rækkefølge:

                                    Godkendt ny fødevare

                                    Specifikationer

                                    »Afskallede kerner af Digitaria exilis (Kippist) Stapf (hvid fonio)
                                    (Traditionel fødevare fra et tredjeland)

                                       Beskrivelse/definition:

                                    Den traditionelle fødevare er den afskallede kerne (skallen er fjernet) af Digitaria exilis (Kippist) Stapf.

                                       Digitaria exilis (Kippist) Stapf. er en etårig, urteagtig sommerplante, som tilhører Poaceae-familien.

                                       Typiske næringsbestanddele af afskallede kerner af hvid fonio:

                                    Kulhydrater: 76,1 g/100 g hvid fonio
                                    Vand: 12,4 g/100 g hvid fonio
                                    Protein: 6,9 g/100 g hvid fonio
                                    Fedt: 1,2 g/100 g hvid fonio
                                    Fiber: 2,2 g/100 g hvid fonio
                                    Aske: 1,2 g/100 g hvid fonio
                                    Indhold af phytat: ≤ 2,1 mg/g«


title: Kommissionens gennemførelsesforordning (EU) 2018/2018 af 18. december 2018 om særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, som er omhandlet i artikel 42, stk. 1, i Europa-Parlamentets og Rådets forordning (EU) 2016/2031

text:
                  19.12.2018

                  DA

                  Den Europæiske Unions Tidende

                  L 323/7

         KOMMISSIONENS GENNEMFØRELSESFORORDNING (EU) 2018/2018
         af 18. december 2018
         om særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, som er omhandlet i artikel 42, stk. 1, i Europa-Parlamentets og Rådets forordning (EU) 2016/2031
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 6, og
         ud fra følgende betragtninger:

                     (1)

                     Der bør fastsættes regler for at sikre, at den i artikel 42, stk. 4, i forordning (EU) 2016/2031 omtalte risikovurdering udarbejdes inden for en rimelig periode og på baggrund af en rettidig behandling af tekniske dossierer.

                     (2)

                     For at risikovurderingen kan udarbejdes, bør det kun være tredjelandets nationale plantebeskyttelsesorganisation, jf. definitionen i den internationale plantebeskyttelseskonvention, der indsender en ansøgning til Kommissionen. Dette er nødvendigt for at sikre, at alle de elementer, der er nødvendige for vurderingen af risikoen ved planter, planteprodukter eller andre objekter, der indføres på Unionens område, er attesteret af den ansvarlige myndighed i tredjelandet. Dette er nødvendigt af hensyn til troværdigheden af og begrundelsen for risikovurderingen som grundlag for foranstaltninger, der træffes i henhold til artikel 42, stk. 4, i forordning (EU) 2016/2031. Sådanne bestemmelser bør finde anvendelse, uden at det berører Kommissionens ret til at indgive anmodninger til Den Europæiske Fødevaresikkerhedsautoritet (EFSA) om afgivelse af ekspertudtalelser i henhold til artikel 29 og videnskabelig eller teknisk bistand i henhold til artikel 31 i Europa-Parlamentets og Rådets forordning (EF) nr. 178/2002 (2).

                     (3)

                     Det tekniske dossier bør indeholde oplysninger om de varer, der indføres på Unionens område, samt oplysninger om identificeringen af skadegørere, som potentielt er forbundet med varen i eksportlandet, oplysninger om nationale plantesundhedsmæssige risikobegrænsende foranstaltninger, inspektioner og behandling og forarbejdning af varen og kontaktoplysninger på den fysiske person, som er ansvarlig for kontakten til Kommissionen og EFSA. Disse oplysninger af nødvendige for at kunne udarbejde risikovurderingen af varen og identificere de arter af skadegørere, for hvilke det kan være nødvendigt at indføre plantesundhedsmæssige risikobegrænsende foranstaltninger.

                     (4)

                     For at give EFSA alle de elementer, der er nødvendige, for at risikovurderingen kan udarbejdes, bør det tekniske dossier indeholde, de oplysninger, der er angivet i EFSA's dokument med titlen »Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031 (3)«.

                     (5)

                     Efter anerkendelse af modtagelsen af det tekniske dossier bør Kommissionen undersøge, om det indeholder de krævede oplysninger og, om nødvendigt, anmode om yderligere oplysninger eller præciseringer, så det sikres, at ansøgningen indeholder alle de elementer, der er nødvendige og relevante i forbindelse med risikovurderingen.

                     (6)

                     Der bør fastsættes regler om EFSA's udarbejdelse af risikovurderingen, kommunikationen med ansøgeren og offentliggørelsen af vurderingen for at sikre en gennemsigtig, effektiv og rettidig risikovurderingsproces.

                     (7)

                     For at undgå, at fremlæggelsen af visse oplysninger er til skade for visse tredjeparters konkurrencemæssige stilling, bør bestemmelserne om tavshedspligt i forordning (EF) nr. 178/2002 ligeledes finde anvendelse.

                     (8)

                     Af hensyn til retssikkerheden bør denne forordning finde anvendelse fra samme dato som forordning (EU) 2016/2031.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Genstand og anvendelsesområde
            Ved denne forordning fastsættes procedurerne for risikovurdering i henhold til artikel 42, stk. 4, i forordning (EU) 2016/2031 med henblik på at sikre, at en sådan vurdering udarbejdes inden for en rimelig periode og på baggrund af en efterspørgsel efter import, som ledsages af et samlet teknisk dossier, og er underlagt en nærmere defineret procedure.

            Artikel 2
            Indsendelse af tekniske dossierer
            Et teknisk dossier med henblik på udarbejdelsen af den risikovurdering, der er omhandlet i artikel 42, stk. 4, i forordning (EU) 2016/2031 må kun indsendes til Kommissionen af en national plantebeskyttelsesorganisation i et tredjeland.
            Det tekniske dossier skal ledsages af elementer, der viser, at der er en efterspørgsel efter import i henhold til artikel 42, stk. 5, i forordning (EU) 2016/2031.

            Artikel 3
            Indhold af det tekniske dossier
            Det tekniske dossier skal for hver plante, planteprodukt eller andre -objekter indeholde alle de følgende elementer:

                        a)

                        oplysninger om varen, herunder behandling og forarbejdning af varen

                        b)

                        oplysninger om identificering af skadegørere, som potentielt er forbundet med varen i eksportlandet

                        c)

                        oplysninger om plantesundhedsmæssige risikobegrænsende foranstaltninger og inspektioner

                        d)

                        kontaktoplysninger på tredjelandets nationale plantebeskyttelsesorganisations kontaktpunkt, som er ansvarlig for kontakten til Kommissionen og Den Europæiske Fødevaresikkerhedsautoritet (EFSA).

                  Det tekniske dossier skal også indeholde alle de elementer, der er nævnt i EFSA's dokument med titlen »Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031«.
            Ansøgeren kan angive de oplysninger, som, hvis de fremlægges, kan skade en bestemt tredjeparts konkurrencemæssige stilling, og som derfor bør behandles fortroligt, jf. artikel 6 i denne forordning. Der vedlægges i så fald dokumentation, hvis rigtighed skal kunne efterprøves.
            Dossieret skal indgives på et af Unionens officielle sprog.

            Artikel 4
            Kommissionens modtagelse og gennemgang af det tekniske dossier
            Kommissionen skal bekræfte modtagelsen af det tekniske dossier.
            Den undersøger, om det tekniske dossier indeholder de oplysninger, der er beskrevet i artikel 3, stk. 1, litra a)-d), og kan anmode ansøgeren om yderligere oplysninger eller præciseringer, som indholdet og emnet i det tekniske dossier tilsiger.
            Hvis Kommissionen konkluderer, at disse krav er opfyldt, skal den videresende det tekniske dossier til EFSA og underrette medlemsstaterne herom.

            Artikel 5
            Udarbejdelse og afslutning af risikovurderingen
            EFSA kontrollerer, at det tekniske dossier indeholder de oplysninger, der er beskrevet i artikel 3, stk. 2, og kan anmode ansøgeren om yderligere oplysninger eller præciseringer, som indholdet og emnet i det tekniske dossier tilsiger.
            Efter denne kontrol udarbejder EFSA risikovurderingen.
            EFSA kan i løbet af udarbejdelsen af risikovurderingen kommunikere direkte med ansøgeren for at anmode om yderligere oplysninger eller præciseringer.
            EFSA underretter Kommissionen om enhver form for kommunikation med ansøgeren.
            EFSA afslutter risikovurderingen inden for en rimelig frist og indsender den til Kommissionen. EFSA offentliggør risikovurderingen i EFSA Journal.
            På baggrund af denne risikovurdering ændrer Kommissionen om nødvendigt listen over højrisikoplanter, -planteprodukter eller andre -objekter, jf. artikel 42, stk. 3, i forordning (EU) 2016/2031 i overensstemmelse med artikel 42, stk. 4, i denne forordning.

            Artikel 6
            Tavshedspligt
            I denne forordning finder bestemmelserne i artikel 39 i forordning (EF) nr. 178/2002 om fortroligheden af oplysninger, som er indsendt af ansøgeren, tilsvarende anvendelse.

            Artikel 7
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 317 af 23.11.2016, s. 4.

            (2)  EFT L 31 af 1.2.2002, s. 1.

            (3)  European Food Safety Authority (EFSA), K. Dehnen-Schmutz, JA. Jaques Miret, M. Jeger, R. Potting, A. Corini, G. Simone, S. Kozelska, I. Munoz Guajardo, G. Stancanelli and C. Gardi, 2018. Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031. EFSA supporting publication 2018:EN-1492, 22pp. doi:10.2903/sp.efsa.2018.1492


title: Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning

text:
                  19.12.2018

                  DA

                  Den Europæiske Unions Tidende

                  L 323/10

         KOMMISSIONENS GENNEMFØRELSESFORORDNING (EU) 2018/2019
         af 18. december 2018
         om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 3, og artikel 73, og
         ud fra følgende betragtninger:

                     (1)

                     I henhold til artikel 42, stk. 3, i forordning (EU) 2016/2031 skal Kommissionen, på baggrund af en foreløbig vurdering, vedtage gennemførelsesretsakter, der midlertidigt listeopfører højrisikoplanter, -planteprodukter eller andre -objekter, der udgør en uacceptabel skadegørerrisiko for Unionens område.

                     (2)

                     Siden vedtagelsen af forordning (EU) 2016/2031 er der blevet foretaget flere foreløbige vurderinger om, hvorvidt eller planteprodukter med oprindelse i tredjelande udgør en uacceptabel skadegørerrisiko for Unionens område. Ud fra disse vurderinger er det blevet konkluderet, at da visse planter og planteprodukter opfylder et eller flere af kriterierne i bilag III til nævnte forordning, kan de betragtes som »højrisikoplanter« eller »højrisikoplanteprodukter« i henhold til artikel 42 i nævnte forordning. De samme foreløbige risikovurderinger konkluderede også, at frø og in vitro-materiale af disse »højrisikoplanter« bør udelukkes fra nærværende forordnings anvendelsesområde, da skadegørerrisikoen er acceptabel. Derudover bør naturligt eller kunstigt væksthæmmede træagtige planter til plantning også udelukkes fra nærværende forordnings anvendelsesområde, da importen af dem er underkastet specifikke krav i Rådets direktiv 2000/29/EF (2), som sænker skadegørerrisikoen til et acceptabelt niveau, og de vil også være underlagt de særlige krav i artikel 41 i forordning (EU) 2016/2031 af 14. december 2019.

                     (3)

                     Planter til plantning, bortset fra frø, in-vitro-materiale og naturligt eller kunstigt væksthæmmede træagtige planter til plantning af Acacia Mill., Acer L., Albizia Durazz., Alnus Mill., Annona L., Bauhinia L., Berberis L., Betula L., Caesalpinia L., Cassia L., Castanea Mill., Cornus L., Corylus L., Crataegus L., Diospyros L., Fagus L., Fraxinus L., Hamamelis L., Jasminum L., Juglans L., Ligustrum L., Lonicera L., Malus Mill., Nerium L., Persea Mill., Populus L., Prunus L., Quercus L., Robinia L., Salix L., Sorbus L., Taxus L., Tilia L., Ulmus L. og planter af arten Ullucus tuberosus Loz., vides at være vært for skadegørere, som planter almindeligvis er vært for, og som vides at have en betydelig indvirkning på plantearter, der har stor økonomisk, social eller miljømæssig betydning for Unionen. Disse planter vides også almindeligvis at være vært for skadegørere uden tegn herpå eller med en latenstid for sådanne tegn. Dette forringer muligheden for at påvise forekomsten af sådanne skadegørere under kontroller, der udføres, når disse planter indføres til Unionen. Ydermere indføres planterne til plantning almindeligvis på Unionens område i form af buske eller træer, eller de forekommer almindeligvis på Unionens område i en sådan form. I lyset af dette anses de eksisterende foranstaltninger for indførelse af planter til plantning opført i bilag I til nærværende forordning og planter af Ullucus tuberosus med oprindelse i tredjelande ikke for at være tilstrækkelige til at forhindre indtrængen af skadegørere. Derfor bør planterne til plantning opført i bilag I og planter Ullucus tuberosus opføres som højrisikoplanter, jf. artikel 42, stk. 1, i forordning (EU) 2016/2031, og deres indførelse på Unionens område bør forbydes midlertidigt.

                     (4)

                     Frugter af Momordica L. vides at være vært for og udgøre en vigtig overførselsvej for indførelsen og etableringen af skadegøreren Thrips palmi Karny, som vides at have potentialet til at have en betydelig indvirkning på plantearter, der har stor økonomisk, social eller miljømæssig betydning for Unionens område Dog forekommer denne skadegører ikke i alle tredjelande og heller ikke i alle områder i et tredjeland, hvor den vides at forekomme. Visse tredjelande har også iværksat effektive risikobegrænsende foranstaltninger for denne skadegører. I lyset af dette anses frugter af Momordica L. med oprindelse i tredjelande eller dele heraf, hvor denne skadegører vides at forekomme, og som ikke har iværksat effektive risikobegrænsende foranstaltninger for denne skadegører, som højrisikoplanter i henhold til artikel 42, stk. 1, i forordning (EU) 2016/2031, og derfor bør indførelse på Unionens område af disse planter forbydes midlertidigt.

                     (5)

                     Træ af Ulmus L. vides at være vært for og udgøre en vigtig overførselsvej for indførelsen og etableringen af skadegøreren Saperda tridentata Olivier. Skadegøreren vides at have betydelig indvirkning på plantearter, der har stor økonomisk, social eller miljømæssig betydning for Unionens område. Dog forekommer denne skadegører ikke i alle tredjelande og heller ikke i visse områder i et tredjeland, hvor den vides at forekomme. I lyset af dette anses træ af Ulmus L. fra tredjelande eller områder i tredjelande, hvor Saperda tridentata Olivier vides at forekomme, for at være et højrisikoplanteprodukt, jf. artikel 42, stk. 1, i forordning (EU) 2016/2031. Derfor bør indførelse på Unionens område af denne type træ forbydes midlertidigt.

                     (6)

                     De planter og planteprodukter, der er omhandlet i betragtning 3, 4 og 5, er ikke listeopført i overensstemmelse med artikel 40 i forordning (EU) 2016/2031 eller er kun listeopført med hensyn til visse tredjelande. Ydermere, og i overensstemmelse med de respektive foreløbige vurderinger, er de ikke tilstrækkeligt dækket af kravene i forordningens artikel 41 med hensyn til alle tredjelande og er ikke er underlagt de midlertidige foranstaltninger i forordningens artikel 49.

                     (7)

                     De planter og planteprodukter, der er omhandlet i betragtning 3, 4 og 5, er endnu ikke blevet underlagt en fuldstændig risikovurdering, som er påkrævet for at kunne fastslå, om de udgør en uacceptabel risiko på grund af sandsynligheden for at være vært for en EU-karantæneskadegører, eller om denne risiko kan reduceres til et acceptabelt niveau ved at træffe visse forholdsregler. I tilfælde, hvor der identificeres et behov for import af disse planter og planteprodukter, skal de underkastes en risikovurdering, som skal udføres i overensstemmelse med en gennemførelsesretsakt, der vedtages i overensstemmelse med artikel 42, stk. 6, i forordning (EU) 2016/2031.

                     (8)

                     I henhold til artikel 73 i forordning (EU) 2016/2031 skal Kommissionen ved hjælp af gennemførelsesretsakter fastsætte, at der for andre planter end de planter, der er opført på listen omhandlet i artikel 72, stk. 1, kræves et plantesundhedscertifikat ved indførelse på Unionens område.

                     (9)

                     I disse gennemførelsesretsakter skal det dog fastsættes, at et plantesundhedscertifikat ikke kræves for de pågældende planter, hvis en vurdering på grundlag af dokumentation om skadegørerrisici og erfaringer med handel påviser, at et sådant certifikat ikke er nødvendigt.

                     (10)

                     Siden vedtagelsen af nævnte forordning er der blevet foretaget flere vurderinger om skadegørerrisici og erfaringer med handel med flere planter, med undtagelse af planter til plantning, fra tredjelande.

                     (11)

                     Ifølge disse vurderinger er frugter af Ananas comosus (L.) Merrill, Cocos nucifera L., Durio zibethinus Murray, Musa L. og Phoenix dactylifera L. ikke vært for EU-karantæneskadegørere eller skadegørere underlagt foranstaltninger vedtaget i henhold til artikel 30 i forordning (EU) 2016/2031 eller skadegørere, som planter almindeligvis er vært for, som kan have indvirkning på plantearter dyrket på Unionens område. Derudover har der ikke været nogen udbrud af skadegørere i forbindelse med indførelse af disse frugter fra et eller flere tredjelande. Disse frugter har heller ikke været genstand for gentagne tilbageholdelser af sendinger på grund af forekomst af EU-karantæneskadegørere eller skadegørere underlagt foranstaltninger vedtaget i henhold til artikel 30 i nævnte forordning under deres indførelse til Unionens område.

                     (12)

                     I lyset af at disse frugter opfylder samtlige kriterier i bilag VI til forordning (EU) 2016/2031, bør der ikke kræves et plantesundhedscertifikat ved deres indførelse på Unionens område.

                     (13)

                     De lister, der skal opstilles i henhold til artikel 42, stk. 3, og artikel 73 i forordning (EU) 2016/2031, vedrører begge importregler, der er baseret på risikovurderingskriterier, som ligner hinanden, jf. bilag III og VI til nævnte forordning. De fokuserer på de risici, der er forbundet med de pågældende planter og planteprodukter, og ikke risici forbundet med specifikke skadegørere. De er blevet udarbejdet som led i en fælles risikovurderingsmetode og bør opdateres i henhold til den samme metode på grundlag af tilgængelig teknisk og videnskabelig evidens. De bør derfor indarbejdes i én enkelt forordning.

                     (14)

                     Da forordning (EU) 2016/2031 finder anvendelse fra den 14. december 2019, og for at sikre en ensartet anvendelse af alle regler vedrørende indførelse på Unionens område af planter, planteprodukter og andre objekter, bør nærværende forordning anvendes fra samme dato.

                     (15)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Højrisikoplanter, -planteprodukter eller andre -objekter.
            De planter, planteprodukter og andre objekter, der er opført i bilag I, anses for højrisikoplanter, -planteprodukter og andre -objekter, jf. artikel 42, stk. 1, i forordning (EU) 2016/2031, og det er forbudt at indføre dem på Unionens område i afventning af en risikovurdering.

            Artikel 2
            Plantesundhedscertifikat for indførelse af visse planter i Unionen
            Der kræves et plantesundhedscertifikat for indførelse på Unionens område af planter, undtagen planter opført på listen omhandlet i artikel 72, stk. 1, i forordning (EU) 2016/2031.
            Dog er frugter opført på listen i bilag II ikke omfattet af dette krav.

            Artikel 3
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 317 af 23.11.2016, s. 4.

            (2)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).

            BILAG I

               Liste over højrisikoplanter, -planteprodukter og andre -objekter, jf. artikel 42, stk. 1, i forordning (EU) 2016/2031

                        1.

                        Planter til plantning, bortset fra frø, in-vitro-materiale og naturligt eller kunstigt væksthæmmede træagtige planter til plantning fra alle tredjelande af følgende slægter eller arter:

                                    KN-kode

                                    Beskrivelse

                                    ex 0602

                                       Acacia Mill.

                                    ex 0602

                                       Acer L.

                                    ex 0602

                                       Albizia Durazz.

                                    ex 0602

                                       Alnus Mill.

                                    ex 0602

                                       Annona L.

                                    ex 0602

                                       Bauhinia L.

                                    ex 0602

                                       Berberis L.

                                    ex 0602

                                       Betula L.

                                    ex 0602

                                       Caesalpinia L.

                                    ex 0602

                                       Cassia L.

                                    ex 0602

                                       Castanea Mill.

                                    ex 0602

                                       Cornus L.

                                    ex 0602

                                       Corylus L.

                                    ex 0602

                                       Crataegus L.

                                    ex 0602

                                       Diospyros L.

                                    ex 0602

                                       Fagus L.

                                    ex 0602

                                       Ficus carica L.

                                    ex 0602

                                       Fraxinus L.

                                    ex 0602

                                       Hamamelis L.

                                    ex 0602

                                       Jasminum L.

                                    ex 0602

                                       Juglans L.

                                    ex 0602

                                       Ligustrum L.

                                    ex 0602

                                       Lonicera L.

                                    ex 0602

                                       Malus Mill.

                                    ex 0602

                                       Nerium L.

                                    ex 0602

                                       Persea Mill.

                                    ex 0602

                                       Populus L.

                                    ex 0602

                                       Prunus L.

                                    ex 0602

                                       Quercus L.

                                    ex 0602

                                       Robinia L.

                                    ex 0602

                                       Salix L.

                                    ex 0602

                                       Sorbus L.

                                    ex 0602

                                       Taxus L.

                                    ex 0602

                                       Tilia L.

                                    ex 0602

                                       Ulmus L.

                        2.

                        Planter af Ullucus tuberosus fra alle tredjelande.

                                    KN-kode

                                    Beskrivelse

                                    ex 0601 10 90
                                    ex 0601 20 90
                                    ex 0714 90 20

                                       Ullucus tuberosus Loz.

                        3.

                        Frugter af Momordica L. med oprindelse i tredjelande eller områder i tredjelande, hvor Thrips palmi Karny vides at forekomme, og hvor der ikke er iværksat effektive afbødende foranstaltninger for denne skadegører.

                                    KN-kode

                                    Beskrivelse

                                    ex 0709 99 90

                                       Momordica L.

                        4.

                        Træ af Ulmus L. med oprindelse i tredjelande eller områder i tredjelande, hvor Saperda tridentata Olivier vides at forekomme

                                    KN-kode

                                    Beskrivelse

                                    ex 4403 12 00
                                    ex 4401 22 00
                                    ex 4401 39 00
                                    ex 4403 99 00
                                    ex 4407 99

                                       Ulmus L.

            BILAG II

               Frugter, for hvilke et plantesundhedscertifikat ikke kræves ved indførelse på Unionens område, jf. artikel 73 i forordning (EU) 2016/2031

                        KN-kode

                        Beskrivelse

                        ex 0804 30 00

                           Ananas comosus (L.) Merrill

                        ex 0801 12 00 , ex 0801 19 00

                           Cocos nucifera L.

                        ex 0810 60 00

                           Durio zibethinus Murray

                        ex 0803 10 10 , ex 0803 90 10

                           Musa L.

                        ex 0804 10 00

                           Phoenix dactylifera L.


title: Rådets gennemførelsesforordning (EU) 2018/2053 af 21. december 2018 om gennemførelse af forordning (EU) nr. 401/2013 om restriktive foranstaltninger over for Myanmar/Burma

text:
                  21.12.2018

                  DA

                  Den Europæiske Unions Tidende

                  LI 327/1

         RÅDETS GENNEMFØRELSESFORORDNING (EU) 2018/2053
         af 21. december 2018
         om gennemførelse af forordning (EU) nr. 401/2013 om restriktive foranstaltninger over for Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 401/2013 af 2. maj 2013 om restriktive foranstaltninger over for Myanmar/Burma og om ophævelse af forordning (EF) nr. 194/2008 (1), særlig artikel 4i,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 2. maj 2013 forordning (EU) nr. 401/2013.

                     (2)

                     Den 17. september 2018 offentliggjorde Menneskerettighedsrådets uafhængige internationale undersøgelsesmission (FFM) sin detaljerede rapport om Myanmar, hvori det blev konkluderet, at der er blevet begået grove overtrædelser og krænkelser af menneskerettighederne i delstaterne Kachin, Rakhine og Shan, navnlig af Myanmars væbnede styrker (Tatmadaw) og grænsepolitiet, og at mange af disse overtrædelser kan kategoriseres som værende blandt de alvorligste forbrydelser i henhold til folkeretten.

                     (3)

                     I betragtning af FFM's konklusioner bør syv personer opføres på listen over fysiske og juridiske personer, enheder og organer, der er omfattet af restriktive foranstaltninger, i bilag IV til forordning (EU) nr. 401/2013.

                     (4)

                     Bilag IV til forordning (EU) nr. 401/2013 bør ændres i overensstemmelse hermed —

               VEDTAGET DENNE FORORDNING:

            Artikel 1
            Bilag IV til forordning (EU) nr. 401/2013 ændres som anført i bilaget til denne forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. december 2018.

                  På Rådets vegne

               J. BOGNER-STRAUSS

                  Formand

            (1)  EUT L 121 af 3.5.2013, s. 1.

            BILAG
            Følgende personer tilføjes på listen over fysiske og juridiske personer, enheder og organer i bilag IV til forordning (EU) nr. 401/2013:

                           Navn

                           Identificerende oplysninger

                           Begrundelse

                           Dato for opførelse på listen

                           »8.

                           Ba Kyaw

                           Ba Kyaw er militærstabssergent i infanteribataljon nr. 564 i Myanmars væbnede styrker (Tatmadaw). Han er ansvarlig for grusomheder og alvorlige overtrædelser af menneskerettighederne, herunder drab, deportationer og tortur begået mod Rohingyafolket i delstaten Rakhine i andet halvår 2017. Han er navnlig blevet udpeget som en af de vigtigste medvirkende til massakren i Maung Nu den 27. august 2017.

                           21.12.2018

                           9.

                           Tun Naing

                           Tun Naing er øverstbefalende på grænsepolitiets base i Taung Bazar. I denne egenskab er han ansvarlig for de grusomheder og alvorlige overtrædelser af menneskerettighederne, der blev begået af grænsepolitiet i Taung Bazar mod Rohingyafolket i delstaten Rakhine før, omkring og efter den 25. august 2017, herunder tvangstilbageholdelse, mishandling og tortur.

                           21.12.2018

                           10.

                           Khin Hlaing

                           Fødselsdato: 2. maj 1968

                           Brigadegeneral Khin HLaing er tidligere øverstbefalende for den 99. lette infanteridivision og nuværende øverstbefalende for Regionskommando Nordøst i Myanmars væbnede styrker (Tatmadaw). Som øverstbefalende for den 99. lette infanteridivision ledede han de militære operationer i delstaten Shan i 2016 og i begyndelsen af 2017. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 99. lette infanteridivision mod landsbyboere, der tilhører etniske mindretal, i delstaten Shan i andet halvår 2016. Disse omfatter ulovlige drab, tvangstilbageholdelse og ødelæggelse af landsbyer.

                           21.12.2018

                           11.

                           Aung Myo Thu

                           Major Aung Myo Thu er øverstbefalende i marken for den 33. lette infanteridivision i Myanmars væbnede styrker (Tatmadaw). Som øverstbefalende i marken for den 33. lette infanteridivision ledede han de militære operationer i delstaten Rakhine i 2017. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 33. lette infanteridivision mod Rohingyafolket i delstaten Rakhine i andet halvår 2017. Disse omfatter ulovlige drab, seksuel vold og tvangstilbageholdelse.

                           21.12.2018

                           12.

                           Thant Zaw Win

                           Thant Zaw Win er major i infanteribataljon nr. 564 i Myanmars væbnede styrker (Tatmadaw). I denne egenskab ledede han de militære operationer i delstaten Rakhine og er ansvarlig for de grusomheder og alvorlige overtrædelser af menneskerettighederne, der blev begået af infanteribataljon nr. 564 mod Rohingyafolket i delstaten Rakhine, navnlig i og omkring landsbyen Maung Nu, den 27. august 2017. Disse omfatter ulovlige drab, seksuel vold og systematisk afbrænding af Rohingyahuse og -bygninger.

                           21.12.2018

                           13.

                           Kyaw Chay

                           Kyaw Chay er korporal i grænsepolitiet. Han var tidligere stationeret i Zay Di Pyin og var øverstbefalende for grænsepolitiets base i Zay Di Pyin i perioden omkring den 25. august 2017, hvor en række overtrædelser af menneskerettighederne blev begået af grænsepolitiet under hans kommando. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af grænsepolitiet mod Rohingyafolket i delstaten Rakhine i den pågældende periode. Han var også medvirkende til alvorlige overtrædelser af menneskerettighederne. Disse overtrædelser omfatter mishandling og tortur af tilbageholdte.

                           21.12.2018

                           14.

                           Nyi Nyi Swe

                           Major Nyi Nyi Swe er tidligere øverstbefalende for Regionskommando Nord i Myanmars væbnede styrker (Tatmadaw). I denne egenskab er han ansvarlig for de grusomheder og alvorlige overtrædelser af menneskerettighederne, herunder mishandling af civile, der blev begået af Regionskommando Nord i delstaten Kachin fra maj 2016 til april 2018 (indtil hans udnævnelse til øverstbefalende for Regionskommando Sydvest). Han er også ansvarlig for at hindre leveringen af humanitær bistand til civile i nød i delstaten Kachin i den pågældende periode, navnlig blokeringen for fødevaretransporter.

                           21.12.2018«